دنیز قوه‌لری قوموتانلیغی دنیز تکنیک قوموتانی آدمیرال احمد چاکیر "آتماجا گمی ووران موشکی" اولا‌راق دا آدلان‌دیریلان "آتماجا" ایداره اولونان مرمی‌سی‌نین ایلک آتیش‌لاری‌نین رئاللاشدیغینی بیل‌دیر‌رک دئدی کی، گله‌جک ایل گمی پلاتفورموندان آتیش‌لار گئرچکلشه‌جکدیر.
چاکیر اورتا دوغو تکنیک اونیورسیته‌سی (ODTÜ) مدنیت و کنگره مرکزینده کئچیریلن دنیز سیستم‌لری سمیناریندا ائتدیگی چیخیشدا سون ایللرده مدافعه صنایع سینده نهنگ آددیم‌لار آتیلدیغینی و گله‌جکده اولوسلار آراسی ساحه‌ده اؤنملی رول گؤتورجگینی سؤیله‌دی.
تورکیه‌نین گمی دیزاین و اینتگراسیوندا خاریجه آسیلی لیقدان خلاص اولدوغونو قئید ائدن چاکیر دنیز سیستم‌لرینده موختلیف تکنولوژی نین میللی لشدیریلدیگینی، بو ساحه‌ده فعالیت‌لرین داوام ائتدیگینی سؤیله‌‌دی.
آدمیرال احمد چاکیر ایداره اولونان مرمی ده قیسا مدت عرضینده الده اولونان هدف‌لرین تورکیه‌نین بو ساحه‌ده ده اولوسلار آراسی ساحه‌ده لیدئر اؤلکه‌لردن بیری اولاجاغینی گؤستردیگینی وورغولایا‌راق دئدی کی، "آتماجا" لاییحه‌سینی یاخین‌دان ایزلییریک، ایلک آتیش‌لار حیاتا کئچیریلدی. گله‌جک ایل گمی پلاتفورموندان دا آتیش‌لار اولا‌جاق.
"Harpoon " ایله عوض ائتمه‌گی پلانلاشدیردیغیمیز "آتماجا" "Harpoon "دان سونرا اوستون کیفیت‌لی، اوزون منزیل‌لی بیر مرمی اولماسینی مقصد گؤتورموشوک. بونا شوبهم یوخ‌دور، ان یاخین زاماندا بو مقصدیمیزه نایل اولاجاغیق.
چاکیر دنیز سیستم‌لرینده الده اولونان اوغورلارین میللی تانک و میللی ساواش اوچاقلاری ساحه‌سینده آتیلان آدیم‌لاردا اؤنملی رول اوینادیغینی دا دئدی.
